Številka: 900-1/22-34

Datum: 08.10.2024

**Z A P I S N I K**

19. redne seje Sveta Krajevne skupnosti Solkan, ki je bila v četrtek , 26. septembra 2024, v Domu KS Solkan, Trg J. Srebrniča 7, s pričetkom ob 19. uri.

Sejo je vodila predsednica Ksenija Brumat.

Na seji so bili prisotni: Ksenija Brumat, Tomaž Černe, Dejan Makarovič, Jernej Vidmar Bašin, Emil Bašin, Boštjan Koršič, Andrejka Prijon

Neopravičeno odsoten: Vasja Medvešček

Opravičeno odsotni: Vidojka Harej, Branko Belingar, David Podgornik

**D n e v n i r e d :**

1. Pregled in potrditev zapisnika 18. redne seje
2. Odvodnik v Sočo - služnost
3. Pobude in predlogi članov Sveta KS Solkan
4. Razno

**Ad1**

Svetniki pregledajo sklepe 18. redne seje in na zapisnik 18. redne seje nimajo pripomb in ga soglasno sprejmejo.

**Ad2**

Iz Mestne občine Nova Gorica je bila Krajevna skupnost pozvana za podajanje soglasja za služnost na izvajalca del pri urejanju odvodnika v Sočo na področju Karavle.

Svetniki sprejmejo

**SKLEP:** Služnost za izkop odvodnika v Sočo se omogoči in se Mestno občino Nova Gorica o tem obvesti.

**Ad3**

Predsednica svetnike seznani o oddanih pripombah na ukinitev Kopalnih voda na Soči v Solkanu s strani Krajevne skupnosti. Prav tako je Mestna občina Nova Gorica poslala Krajevni skupnosti Solkan v vednost tudi pripombe, ki so jih oddali na to tematiko.

Krajevna skupnost Solkan s strani čebelarskega društva ob 110. obletnici obstoja prejela priznanje za dolgoletno sodelovanje.

Predsednica obvesti svetnike o razstavi OŠ Solkan na tematiko »Vode«, ki bo na ogled do konca septembra v veliki dvorani ter na ogled je tudi razstava del RIRDSa v MIC – u Nova Gorica.

Predsednica pove, da je imela sestanek z g. Brankom Marušičem glede Solkanskega časopisa. Predlaga, da se izvode časopisov veže, da ostanejo naprej.

Svetniki sprejmejo

**SKLEP:** Časopise se veže po en izvod od zadnje vezave dalje.

Tomaž Černe pove, da je na parceli, ki je last Goriškega muzeja v Žabjem kraju zid, ki se podira, je zaraščen in voda zaliva cesto. Krajani so Krajevno skupnost Solkan obvestili, da so se že neuspešno pogovarjali z direktorjem Goriškega muzeja in tudi pozvali Mestno Nova Gorica. Prosijo Krajevno skupnost Solkan, če lahko pripomore k razrešitvi.

Svetniki sprejmejo

**SKLEP:** Na Goriški muzej in v vednost podžupanu Mestne občine Nova Gorica se pošlje opozorilo o nastali situaciji in prošnjo o ureditvi, ter da nas o tem obvestijo.

Za eko otok pri marketu Mercator v Solkanu se na Mestno občino Nova Gorica ponovno pošlje zahtevo po ureditvi eko otoka.

**Ad4**

* Lekarna Solkan prosi za soglasje Sveta KS Solkan, da se v imenu Lekarne lahko uporabi stvarno ime Solkan.

**SKLEP:** Svetniki se strinjajo s soglasjem.

* Jernej Vidmar Bašin ponovno poda pobudo, da se mlinski kamni ob Soči , ki so del zgodovinske dediščine, umestijo v prostor ob Soči. Stroški postavitve so ocenjeni med 3.000,00eur do 4.000,00 eur.

**SKLEP:** Svetniki se strinjajo, da se investira v ohranitev in postavitev mlinskih kamnov z informacijsko tablo, ki se jih postavi na primerne prostor v Kajak Centru.

* Starši otrok Vrtca pri Osnovni šoli so poslali v vednost dopis Krajevni skupnosti, ker bodo v vrtcu pri Osnovni šoli zmanjševali oddelke in otroke preusmerili v Vrtec Julke Pavletič in druge vrtce po Mestni občini Nova Gorica.

**SKLEP:** Svetniki so se z zadevo seznanili in so proti zmanjševanju vrtčevskih oddelkov ter podpirajo zahtevo, da se za otroke v KS Solkan zagotovi dovolj mest v Solkanu, da starši otrok ne bodo vozili drugam.

* Glede na prošnjo KD Slavec po finančni podpori glede prireditve, ki jo društvo pripravlja ob 180. obletnici rojstva Simona Gregorčiča, svetniki sprejmejo

**SKLEP:** Dogodek se finančno ne podpre, soglaša pa z uporabo dvorane na Karavli.

* Za pisarno v Domu KS Solkan, kjer poteče najemna pogodba z 31.12.2024 svetniki sprejmejo

**SKLEP:** Objavi se namera za oddajo poslovnega prostora v najem.

* Glede priprave komemoracije za 1. november se svetniki strinjajo, da se v okviru Krajevne skupnosti pripravi komemoracija na pokopališču. Andrejko Prijon se zadolži za pripravo kratekega programa in za dogovor o morebitnem sodelovanju z delom pihalnega orkestra za kratek nastop. O vsem naknadno obvesti svetnike. Glede na pobudo krajanov za komemoracijo pred spomenikom padlih borcev svetniki sprejmejo

**SKLEP:** Na Združenje zveze borcev se pošlje pobuda krajana za organizacijo komemoracije pred spomenikom padlih borcev.

Od prejšnje seje so bile izdane naslednje naročilnice:

Aleš Testen s.p. – pogostitev na Solkanskem prazniku za nastopajoče in povabljene

Franc Gruden s.p. – postavitev in najem odra za Solkanski praznik

Aleksander Kokošar s.p. – ozvočevanje na prireditvi

Borut Perko s.p. – uokvirjanje priznanja KS Solkan

Primož Antler s.p. – filter zraka – popravilo osn. sredstva v ŠRC Žogica

Želva d.o.o.- čiščenje plošče po prireditvi

Mlinotest d.d. – nabava sendvičev za balinarje ob Solkanskem prazniku

Arttech d.o.o. – oblikovanje in tiskanje priznanja za Solkanski praznik

Seja je bila zaključena ob 20.40

Po zvočnem zapisu zapisala:

Vilma Ninin

 Predsednica Sveta KS Solkan

 Ksenija Brumat

